Publication: Magyar Közlöny
Issue: MK-2004-69 (Year: 2004, Number: 69)
Era: 2004-2010
Section: 6. számú melléklet a 12/2004. (V. 21.) NKÖM rendelethez
Paragraph Index: 556

2. Az OÉT áttekintette az Országos Érdekegyeztetõ Tanácsban eddig létrejött megállapodások megvalósulásának helyzetét. A végzett munkát elismerve az OÉT kezdeményezte a gazdaságpolitikai érdekegyeztetés javítását. Az OÉT megerõsítette a kijelölt munkacsoportok, bizottságok feladatait annak érdekében, hogy elõrelépés történjen a társadalombiztosítási tanácsok megalakulása, a munkaügyi ellenõrzés hatékonyságának javítása, az Alapszabály kidolgozása területén. A munkavállalói oldal szorgalmazta, hogy a magyarországi bérfelzárkóztatási programról, valamint a heti munkaidõ csökkentésének feltételeirõl mielõbb kezdõdjenek tárgyalások az OÉT keretein belül. Vállalta, hogy a munkaidõ javasolt csökkentése érdekében elõterjesztést készít az OÉT Bér és Kollektív Megállapodások Bizottsága részére. Az OÉT munkaadói és munkavállalói oldala ismételten kifogásolta, hogy a kormány oldal nem vette figyelembe a szociális partnerek javaslatait a jogalkotási törvényjavaslat és a területfejlesztési törvényjavaslat parlamenti beterjesztése során. Országos Érdekegyeztetõ Tanács Titkársága Az Országos Érdekegyeztetõ Tanács

Source: https://magyarkozlony.hu/hivatalos-lapok/f2756d9d15872f3e41b6fe58b318688b74f2c1c7/dokumentumok/0c28536391e91dbd93b6a091cd94847a3aca3a79/letoltes